
Ny intern budsjettfordelingsmodell – Orientering om styrevedtak – videre arbeid ved enhetene

Universitetsstyret fattet i møte 17.10.02 slikt vedtak i sak S 148-02:

1. Styret slutter seg til universitetsdirektørens forslag til intern budsjettfordelingsmodell slik det fremgår av dette saksfremlegget.


2. Styret legger til grunn at undervisnings- og forskningsenhetene viderefører insentivene i budsjettfordelingsmodellen internt på enhetene.

Saksforelegget er vedlagt.

Vi ber enhetene spesielt merke seg punkt 2 i vedtaket, som legger føringer på enhetenes interne arbeid med budsjettfordelingen. Dette er nærmere beskrevet på side 14–15 i saksforelegget.

Vi minner om at 31.12.2002 er satt som frist for enhetenes redegjørelse for hvordan resultatin​di​ka​torene innarbeides i den interne fordelingen. I denne forbindelse ber vi enhetene vurdere om publiseringsaktivitet kan benyttes som ett av flere fordelingskriterier. Utdannings- og forsk​nings​departementet har varslet at de i budsjettrundskrivet vil forberede institusjonene på at vi f.o.m. 2003 må forbedre kvaliteten på registrering og rapportering av bl.a. publiseringsaktivitet.

